Euroopa Liidu Teataja L 203 , 24/07/1987 Lk 0020 - 0021

Soomekeelne eriväljaanne: Peatükk 3 Köide 24 Lk 0030

Rootsikeelne eriväljaanne: Peatükk 3 Köide 24 Lk 0030



Komisjoni määrus (EMÜ) nr 2185/87, 23. juuli 1987, teatavate asutamislepingu II lisas nimetamata kaupadena eksporditavate põllumajandustoodete eksporditoetuste tagasimaksmise ja ühinemiskompensatsioonide maksmise kohta EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2727/75 teraviljaturu ühise korralduse kohta, [1] viimati muudetud määrusega (EMÜ) nr 1900/87, [2] eriti selle artikli 16 lõiget 6, võttes arvesse nõukogu 30.juuni 1981. aasta määrust (EMÜ) nr 1785/81 suhkruturu ühise korralduse kohta, [3] viimati muudetud määrusega (EMÜ) nr 229/87, [4] eriti selle artikli 19 lõiget 7, võttes arvesse nõukogu 25. veebruari 1986. aasta määrust (EMÜ) nr 467/87, millega Hispaania ühinemise tõttu kehtestatakse teraviljasektori ühinemiskompensatsioonide süsteemi üldeeskirjad, [5] eriti selle artiklit 7, võttes arvesse nõukogu 25. veebruari 1986. aasta määrust (EMÜ) nr 469/86, millega kehtestatakse ühinemiskompensatsioonide süsteemi üldeeskirjad [6] suhkrusektoris, eriti selle artiklit 7, ning arvestades, et: ühendusesiseses kaubanduses tuleb teatavate toodete eest maksta ühinemiskompensatsiooni; teatavate kaupadega kauplemisel on esinenud moonutusi ning seetõttu tuleks igasuguste moonutuste vältimiseks meetmeid võtta; käesoleva määrusega ettenähtud meetmed on kooskõlas asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 1. Lisas loetletud kaupu, mis on liikmesriigis vabasse ringlusse suunatud, loetakse nende kaupadena ühendusest eksporditud põllumajandussaaduste ja -toodete eksporditoetuse või -toetuste saamise tingimustele vastavateks põllumajandussaadusteks ja -toodeteks. 2. Kui nimetatud kaubad suunatakse vabasse ringlusse, maksavad importijad neile antud toetuse või toetused tagasi. 3. Kui tegelikult antud toetuse või toetuste summat ei saa pädevatele ametiasutustele nõuetekohaselt tõendada, loetakse see võrdseks toetusega, mida kohaldatakse ühenduses kaupade reimportimise kuupäeval. Toetus arvutamisel võetakse aluseks lisas loetletud põhitoodete kogused. 4. Lõikeid 1, 2 ja 3 ei kohaldata, kui importija tõendab, et: - toetust ei ole antud, või - tooted pärinevad kolmandast riigist. Artikkel 2 Kui artiklis 1 nimetatud kaupadega oleks kaasnenud ühinemiskompensatsiooni maksmine selle alusel, et päritoluliikmesriik ja vabasse ringlusse suunav liikmesriik kauplevad omavahel nende kaupadega ühenduses, tuleb kaupade vabasse ringlusse suunamise korral ühinemiskompensatsiooni maksta ka sellele liikmesriigile, kus nimetatud kaubad vabasse ringlusse suunati; kompensatsiooni kohaldamise kuupäevaks loetakse vabasse ringlusse lubamise kuupäeva. Artikkel 3 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 23. juuli 1987 Komisjoni nimel asepresident Frans Andriessen [1] EÜT L 281, 1.11.1975, lk 1. [2] EÜT L 182, 3.7.1987, lk 40. [3] EÜT L 177, 1.7.1981, lk 4. [4] EÜT L 25, 26.1.1987, lk 1. [5] EÜT L 53, 1.3.1986, lk 25. [6] EÜT L 53, 1.3.1986, lk 32. -------------------------------------------------- LISA Kaup (Ühise tollitariifistiku rubriigi nr) | 100 kg kauba valmistamiseks vajalikuks peetavad põhitoodete kogused | 39.06 B | 717 kg valget suhkrut | 29.44 A | 6703 kg maisi ja 787,40 kg valget suhkrut | --------------------------------------------------